
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН
"ЧӐВАШ РЕСПУБЛИКИНЧИ ТӲЛЕВСӖР 
ПРАВО ПУЛӐШӐВӖ ҪИНЧЕН" САККУНӖН 
5 ТАТА 6 СТАТЙИСЕНЕ УЛШӐНУСЕМ 
КӖРТЕССИ ҪИНЧЕН

Чӑваш Республикин Патшалӑх Канашӗ
2025 ҫулхи юпа уйӑхӗн 2-мӗшӗнче
йышӑннӑ

1 статья
Чӑваш Республикин "Чӑваш Республикинчи тӳлевсӗр право пулӑшӑвӗ ҫинчен" 2012 ҫулхи пуш уйӑхӗн 30-мӗшӗнчи 20 №-лӗ саккунне (Чӑваш Республикин Саккунӗсен пуххи, 2012, 3 №; 2013, 10 №; 2014, 5, 12 №-сем; 2016, 4, 6 №-сем; 2017, 2 №; "Республика" хаҫат, 2018, нарӑс уйӑхӗн 21-мӗшӗ; 2020, пуш уйӑхӗн 11-мӗшӗ; 2021, нарӑс уйӑхӗн 25-мӗшӗ, юпа уйӑхӗн 
27-мӗшӗ; 2022, чӳк уйӑхӗн 9-мӗшӗ, раштав уйӑхӗн 28-мӗшӗ; 2023, ака уйӑхӗн 26-мӗшӗ, утӑ уйӑхӗн 19-мӗшӗ, раштав уйӑхӗн 13-мӗшӗ; 2024, ака уйӑхӗн 10-мӗшӗ; 2025, нарӑс уйӑхӗн 26-мӗшӗ, ҫӗртме уйӑхӗн 18-мӗшӗ) ҫакӑн пек улшӑнусем кӗртес:
1. 5 статьяра:
а) 1-мӗш пайӑн 102-мӗш пунктне ", тата вӗреннӗ вӑхӑтра ашшӗ-амӑшне е пӗртен-пӗр ашшӗне (амӑшне) ҫухатнӑ ҫынсен" сӑмахсем хушса хурас;
ӑ) 2-мӗш пайӑн 2-мӗш пунктӗнче:
"в" ҫум пункта ", вӗреннӗ вӑхӑтра ашшӗ-амӑшне е пӗртен-пӗр ашшӗне (амӑшне) ҫухатнӑ ҫынсене" сӑмахсем хушса хурас;
"д" ҫум пункта ", вӗреннӗ вӑхӑтра ашшӗ-амӑшне е пӗртен-пӗр ашшӗне (амӑшне) ҫухатнӑ ҫынсен" сӑмахсем хушса хурас;
2) 6 статьян 4-мӗш пунктне ҫакӑн пек ҫырса хурас:
"4) сусӑр ачасем, тӑлӑх ачасем, ашшӗ-амӑшӗн асӑрхавӗсер юлнӑ ачасем, тӑлӑх ачасен тата ашшӗ-амӑшӗн асӑрхавӗсӗр тӑрса юлнӑ ачасен шутӗнчи ҫынсем, вӗреннӗ вӑхӑтра ашшӗ-амӑшне е пӗртен-пӗр ашшӗне (амӑшне) ҫухатнӑ ҫынсем (18 ҫултан пуҫласа 23 ҫулчченхи ӳсӗмри ҫынсем, вӗсен пӗтӗмӗшле тӗп, пӗтӗмӗшле вӑтам пӗлӳ памалли вӗренӳ программисем тӑрӑх, професси вӗренӗвӗн тӗп программисем тӑрӑх тата (е) рабочи профессийӗсем, служащисен должноҫӗсем енӗпе професси пӗлӗвӗ паракан вӗренӳ программисем тӑрӑх, рабочи профессийӗсем, служащисен должноҫӗсем енӗпе професси пӗлӗвӗ паракан вӗренӳ программисем тӑрӑх пӗлӳ илнӗ вӑхӑтра ашшӗ-амӑшӗ е пӗртен-пӗр ашшӗ (амӑшӗ) вилнӗ), ҫавӑн пекех вӗсен саккунлӑ представителӗсем тата представителӗсем, енчен те вӗсем ҫавнашкал ҫынсен прависемпе саккунлӑ интересӗсене хӳтӗлессипе ҫыхӑннӑ ыйтусем тӑрӑх право пулӑшӑвне тӳлевсӗр илес тӗлӗшпе пулӑшма ыйтаҫҫӗ пулсан;". 

2 статья
Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет.

	Чӑваш Республикин
Пуҫлӑхӗ
	
О. Николаев

